recursal/SuperWikiNEXT-32B huggingface dataset:
Flekkefjord sykehus bygges i 1953 Foto: Finn Norstrøm, *Billedbladet NÅ*/Arkivverket 
**Flekkefjord sykehus** er et lokalsykehus i Flekkefjord helt vest i Vest-Agder. Sykehuset ble tegnet av arkitektene Eyvind Retzius, Trond Eliassen og Birger Lambertz-Nilssen og ble åpnet i 1953.Det er et av de tre hovedsykehusene på Sørlandet – som ligger i Arendal, Kristiansand og Flekkefjord.

Sørlandet sykehus Flekkefjord er en del av Sørlandet sykehus HF (SSHF). Sykehuset ønsker å være et akuttsykehus i nettverk vest i Agder, og har som mål å levere tjenester på høyt faglig nivå til pasientgrupper som kan håndteres på mindre sykehus, i tett samarbeid og nettverk med de andre sykehusene i regionen – både øst og vest for sykehuset. Fagfolkene ved sykehuset har stor generalist- og breddekompetanse, og kan derfor ha en helhetlig tilnærming og hjelpe mange pasienter med mange utfordringer. Det er viktig for sykehuset at pasienter som trenger mer spesialistkompetanse enn det som er tilgjengelig i Flekkefjord blir henvist effektivt og trygt videre til andre sykehus med ytterligere spesialistkompetanse. På den måten utnyttes ressurser effektivt etter Lavest Effektivt Omsorgs Nivå (LEON) prinsippet og akuttkjeden fungerer på sitt beste.

Sørlandet sykehus Flekkefjord er sammensatt av fire klinikker i Sørlandet Sykehus Helseforetak (SSHF). Klinikk Somatikk (SSF) leverer kliniske, somatiske tjenester innenfor alle de viktigste fagene som er viktige for et akuttsykehus. Det er øyeblikkelig hjelp og planlagt virksomhet i medisin, kirurgi, ortopedi, gynekologi og fødselshjelp og anestesi, intensiv og operasjon. Klinikken er delt opp i enheter som driver tjenestene i hhv medisinsk og kirurgisk avdeling. Det er også en avdeling for stab og merkantil. SSF samarbeider med Medisinsk serviceklinikk om laboratorietjenester, billeddiagnostikk, kjøkken og renhold, med Klinikk for prehospitale tjenester (PTSS) om ambulansetjenester og pasientreiser og med Klinikk for psykisk helse som har Distrikts psykiatrisk senter på samme tomt.

Flekkefjord sykehus har blitt kjent for skandalen ved legen som opererte i over ti år uten autorisasjon, og med manglende kunnskap skadet hundrevis av pasienter, hvorav minst én døde. Den kasakhstanske legen Jerlan Omarchanov mistet autorisasjon i Norge. I dag opererer han i Tyskland 

Sykehuset har vært gjennom en omfattende revisjon av kvalitet, prosedyrer og organisering basert på uønskede hendelser, men også etter gode tilbakemeldinger fra en konsernrevisjon i Helse Sør-Øst, revisjon fra Riksrevisjonen og revisjon fra Helsetilsynet. Det scorer nå høyt på mange nasjonale kvalitetsindikatorer.

Referanser
----------

1. ↑  Stavanger Aftenblad: "Elegant nybygg løser sykehus-problemene for de nordlige distriktene av Vest-Agder", 26. november 1953 s.1.
2. ↑  KARI JEPPESTØL ARNTZEN (15. mai 2022). «Legen uten grenser». NRK. Besøkt 15. mai 2022. «Januar 2021.»

Eksterne lenker
---------------

Sørlandet sykehus HF, hjemmeside
**Ajman** (arabisk: عجمان) er et emirat (delstat) i De forente arabiske emirater. Det ligger ved kysten av Persiagulfen nord for naboemiratet Sharjah og styrer to enklaver inne i Hajarfjellene – byene Masfout og Manama. Ajman regnes tradisjonelt for å være et relativt fattig emirat sammenliknet med Dubai og Abu Dhabi, og er uten egne oljeinntekter. Men i de senere år har Ajman kopiert Dubais strategi med å tiltrekke utenlandske investeringer, og er det eneste emiratet som tilbyr utlendinger 100% eierskap til eiendom.

Hovedstaden er Ajman. Emiratet er etter flateinnhold minst av de sju emiratene med en areal på 259 km², og i år 2008 hadde det om lag 361 000 innbyggere. Ajman by er i praksis helt sammenvokst med Sharjah og videre med Dubai, og fungerer som en forstad også for pendlere til Dubai.

Ajman har et eget offentlig universitet – Gulf Medical University (GMU) – som fikk hevet statusen fra høyskole i juli 2008. Det er også et privat universitet, Ajman University of Science and Technology (AUST), som ble grunnlagt i 1988 Det planlegges å anlegge en egen flyplass i Ajman – *Ajman International Airport*.

Ajmans regenter
---------------

* Sjeik Rashid ibn Humayd Al Nuaimi, (1873–1891)
* Sjeik Humayd ibn Rashid Al Nuaimi, (1891–1900)
* Sjeik Abdul Aziz ibn Humayd Al Nuaimi, (1900–1910)
* Sjeik Humayd ibn Abdul Aziz Al Nuaimi, 1910-1928)
* Sjeik Rashid bin Humayd Al Nuaimi, 1928-1981)
* Sjeik Humayd bin Rashid Al Nuaimi, (1981- )

Referanser
----------

1. ↑  .

Eksterne lenker
---------------

* Offisielt nettsted Rediger på Wikidata

* (en) Emirate of Ajman – kategori av bilder, video eller lyd på Commons Rediger på Wikidata

| * v
* d
* r
Emiratene i De forente arabiske emirater |
| --- |
| Abu Dhabi **·** Ajman **·** Dubai **·** Fujairah **·** Ras al-Khaimah **·** Sharjah **·** Umm al-Qaiwain | De forente arabiske emiraters flagg |
| ISO 3166-2:AE |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** VIAF **·** LCCN **·** GeoNames
 |
**Termisk konduktivitet** eller **varmeledningsevne** er en materialegenskap som angir stoffets evne til å lede varme ved termisk konduksjon. Den blir i engelskspråklig litteratur betegnet ved symbolene *κ* eller *K*, mens ofte på tysk benyttes *λ*. I Norge er alle disse symbolene i bruk. Egenskapen angis med SI-enheten W/(m K) (Watt pr. meter og kelvin).

Verdier ved romtemperatur
-------------------------

| Materiale | W/(m K) |
| --- | --- |
| Vakuum, isolert panel | 0,006-0,008 |
| Aerogel (glavia) | 0,015 |
| Luft (stillestående) | 0,024 |
| Glassull | 0,03 - 0,04 |
| Snø | 0,05 - 0,25 |
| Kork | 0,07 |
| Tre | 0,1 - 0,2 |
| Vann | 0,5 |
| Is | 2 |
| Stein | 2 - 4 |
| Støpejern | 55 |
| Jern (rent) | 80 |
| Kobber | 401 |

Forbundet med stoffets termiske konduktivitet *K*, er dets **varmemotstand** *R* definert som

{\displaystyle R={d \over KA}}
der *d* er tykkelsen til materialet og *A* er arealet som varmen gjennomstrømmer.

Varmemotstanden i et stoff, R, er invers av varmegjennomgangskoeffisienten, eller stoffets **U-verdi.**

{\displaystyle R={\frac {1}{U}}}

Referanser
----------

1. ↑  «Aerogeler». *www.glava.no* **(norsk)**. Arkivert fra originalen 7. februar 2019. Besøkt 4. februar 2019.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** Encyclopædia Britannica **·** GND **·** LCCN **·** NKC
 |
***Ajooba*** er en indisk film fra 1990, regissert av Shashi Kapoor og Gennadi Vasilyev.

Handling
--------

Det afghanske riket Baharistan blir kontrollert av en vennlig sultan (spilt av Shammi Kapoor). Alt står tilsynelatende bra til i landet hans, bortsett fra at sultanen tilsynelatende ikke kan få barn. Den onde djevel-tilbedende Vazir (spilt av Amrish Puri) planlegger å sette seg selv på tronen, og gjenopplive Fauladi Shaitan (en enorm demon-lignende figur, laget av stein) og deretter ta kontroll over resten av verden. Vazir instruerer tjenestepikene sine om å kvele etthvert barn som blir født av sultan. Men etter hvert kommer en tilsynelatende guddommelig inngripen, som gjør den neste nyfødte sønnen immun mot alle gift-forsøkene og kvelningene administrert av tjenestepikene. Denne prinsen blir kalt Ajooba (som betyr «mirakel»)

Sultanen og hans kone Malika (spilt av Ariadna Shengelaya) feirer at de endelig har fått en sønn. Hoff-magikeren Ameer Khan (spilt av Saeed Jaffrey) som blir kalt "Ameer Baba" er en nær venn av sultanen. Han har nylig kommet tilbake fra en reise, og presenterer et magisk sverd til sultanen. Sultan skyver sverdet inn i en stor søyle (noe som bekrefter sverdets skarphet) og Ameer Baba uttaler at sverdet bare kan trekkes ut av steinen av et medlem av sultanens familie. Kort tid senere diskuterer sultanen potensielle forræderne i kongeriket, med Ameer Baba. Men Vazir overhører diskusjonen deres.

Vazir narrer Ameer Baba, stjeler halskjedet hans, og kaster ham i et fangehull. Deretter forsøker Vazir å myrde sultanen og familien hans, for å overta tronen selv. Men sultanen kommer seg unna, sammen med sin kone og barn. Sultanen blir snart savnet. Hans kone Malika blir blindet, og den unge prinsen blir skylt i land. Der blir han oppdaget av en smed som adopterer barnet. I mellomtiden blir Ameer Baba anklaget av Vazir, for mordet på sultanen. Vazir tar kontroll over tronen, og begynner å herje over hele landet. Men Ajooba slår til som en maskert rytter i svart (som Zorro) for å hindre Vazir og hans lakeier når de forsøker å plyndre og trakassere innbyggerne.

Skuespillere
------------

* Amitabh Bachchan som Shehzada Ali / Ajooba
* Rishi Kapoor som Hassan
* Dimple Kapadia som Rukhsana Khan
* Sonam som Shehzadi Henna
* Shammi Kapoor som Sultan / Peer Baba
* Saeed Jaffrey som Ameer Khan / Baba
* Sushma Seth som Zarina Khan
* Ariadna Shengelaya som Malika

Referanser
----------

1. 1 2  ; besøksdato: 14. april 2016.
2. ↑  «Ajooba (1991)» **(engelsk)**. Besøkt 26. juni 2023.

Eksterne lenker
---------------

* (en) *Ajooba* på Internet Movie Database Rediger på Wikidata
***Kupeselasia*** er en slekt av biller der larvene er rovdyr som angriper skallbærende snegler. Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.

Utseende
--------

Små (ca. 4 millimeter), sylindriske biller, kjønnene svært ulike.

Hannene er avlange, sylindriske biller med kraftige, kamformede antenner, gjerne gulrødlige, dekkvingene kan være mørke. **Hodet** er bredt og kort, synlig sett ovenfra (det vil si, det dekkes ikke av brystskjoldet). Pannen er nokså flat. Fasettøyne er små og utstående. Antennene har 10-11 ledd og er festet under pannen like ved fasettøynene. De ganske lange, sagtakkede. Brystskjoldet (pronotum) er trapesformet med tydelig avsatte sidekanter. Dekkvingene er nokså myke og spriker gjerne noe i den bakerste halvdelen. De er dekket av fine, utstående hår. Beina er slanke. Alle føtter har fem ledd.

Hunnene er tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes også hos flere av familiene i gruppen Cantharoidea.

Levevis
-------

Voksne hanner kan ofte finnes på blomster eller i vegetasjonen. Hunnene lever på bakken, beveger seg lite og kan finnes under steiner eller i tomme sneglehus. Trolig bruker de feromoner til å lokke til seg de aktive hannene. Larvene er rovdyr som lever av skallbærende snegler. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. Noen arter i denne familien er viktige rovdyr på snegler og kan være nyttige ved at de holder bestandene av potensielt skadelige snegler i sjakk. Den norske arten er ganske sjelden.

Utbredelse
----------

Arten er beskrevet fra Kamerun.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien skjellsmellere, Agrypninae
					- Stammen sneglerovbiller, Drilini
						* Slekten ***Kupeselasia*** Kundrata, 2017
							+ *Kupeselasia minuta* Kundrata, 2017

Referanser
----------

1. ↑  Robin Kundrata og Ladislav Bosak (2017) Taxonomic review of Drilini (Elateridae: Agrypninae) in Cameroon reveals high morphological diversity, including the discovery of five new genera. *Insect systematics & evolution* 48(5):441–492.

Eksterne lenker
---------------

* *Artikkelen har ingen egenskaper for arter i Wikidata*
**Amerikansk auksjon** kalles også **Vickrey auction** (etter William Vickrey som skapte den) og **second-price sealed bid auction**. I en amerikansk auksjon legger de potensielle kjøperne inn bud uten å se andres bud. En viktig karakteristikk ved denne typen auksjon er at vinneren betaler verdien av det nest høyeste budet. Med andre ord er ikke vinnerens bud og pris den samme. En byders bud avgjør altså ikke hvor mye han/hun må betale, men det avgjør om han/hun vinner eller ikke. 

Denne frakoblingen gjør at mange tenker at den beste strategien er å by litt over enn verdien de mener godet har, men dette stemmer ikke. En byder bør alltid by det han/hun mener den sanne verdien av godet er, ettersom man ikke vet hva andre byr. Hvis man byr mer enn man verdsetter det til, kan noen andre legge inn et bud som er høyere enn byderens verdi, men lavere enn byderens bud. Dette resulterer da i at byderen må betale en høyere pris enn verdien han/hun mener godet har. Hvis byderen velger å by lavere enn sin egen verdsetting, kan han/hun ende opp med å tape auksjonen, mens et bud lik deres verdi kunne gjort at de vant.

Økonomisk teori forutsetter at alle bydere har et bevisst forhold til hvor mye godet til auksjon er verdt for dem, og at de er rasjonelle vesen som ikke byr mer enn den verdien de mener godet har.

Litteratur
----------

* Pepall, L.; Richards D. og Norman, G.: *Industrial Organization: Contemporary Theory and Practice (with Economic Applications)*, Blackwell Publ. 4. utg. 2008. ISBN 978-1-4051-7632-3
**Alaska-husky** er en mellomstor til stor polarhund med ypperlige trekkhundegenskaper, Den mangler internasjonal anerkjennelse som egen hunderase fra de store stambokregisterene og er derfor ansett som en blandingshund. Dette er en hundetype som opprinnelig stammer fra Alaska og det nordlige Canada.

Opprinnelse og alder
--------------------

Alaska husky (hann)
Alaska husky (tispe)
Den opprinnelige alaskahuskyen kan sies å ha vært et resultat av krysninger mellom ulike inuithunder (polare urhunder). Når den oppsto er uklart, men den opprinnelige typen er nok svært gammel. Dagens hunder er imidlertid også iblandet blodslinjer fra sibirsk husky, fuglehunder og mynder (kanskje også fra andre typer), for at de opprinnelige hundene skulle bli lettere og hurtigere. Blandingsforholdet mellom de ulike rasene som inngår er ukjent og varierer trolig også i ulike linjer. Man antar imidlertid at både pointer, vorstehhund og greyhound inngår. Hunder av mer opprinnelig type benevnes gjerne som «Pure Athabascan breed» i hjemlige trakter.

Når typen kom til Norge er ukjent, men den ble kjent gjennom Robert Sørlies triumfer i Iditarodløpet i 2003.

Utseende, anatomi og fysikk
---------------------------

Alaska husky minner om sibirsk husky og er en typisk polar spisshund av type, men den har ikke egen rasestandard og varierer mye i størrelse, vekt og pels. Alaska Huskyen kan også ha hengende ører. Kroppen er rektangulær i formen og smal. Lemmene lange og slanke. Langdistanse huskyer har ofte noe tettere pels og kraftigere bygning enn hunder som er avlet for kortere løp.

Hannene kan veie opp mot 28 kg, men veier mer typisk 23-26 kg. Tispene er lettere og veier typisk 18-23 kg. Enkelte hanner kan bli opp mot 40 kg tunge.

Bruksområde
-----------

Alaska husky er en typisk brukshund og trives best når den kan jobbe hardt. Den egner seg ypperlig som sledehund og den tåler stor belastning når den er godt trent, herunder også store variasjoner i temperatur og værforhold. De fleste konkurransekjørere foretrekker tisper mellom 20 og 23 kg og hannhunder mellom 22 og 26 kg.

Lynne og væremåte
-----------------

Alaska husky er en hund som krever mye mosjon for å trives. Den har utmerkede flokkegenskaper og trives best i flokk, enten med andre hunder eller sammen med familien. Alaska husky er mye hund og har sterke instinkter for både flukt og jakt og kan ha stor bevegelsesradius. Kan i likhet med f.eks. mynder utvikle hypersensitivitet for tordenvær, fyrverkeri ol. Kan være litt reservert i nye møter, rolig og trygg med kjente mennesker og hunder.

Referanser
----------

1. ↑  «Alaskan Husky». *canis.no*. Besøkt 15. mars 2021.

Se også
-------

* Sibirsk husky
* Alaskan Klee Kai

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
Guldbergs salmebok. Dette er Niels Schiørrings utgave fra 1783, som inneholdt noter til salmene
***Psalme-Bog eller En Samling af gamle og nye Psalmer*** (Guldbergs salmebok) er ei salmebok som ble utviklet av biskop Ludvig Harboe og Ove Høegh-Guldberg og autorisert i 1778.

Bakgrunn
--------

Den danske statsministeren Ove Høegh-Guldberg oppnevnte i kongens navn (Christian VII) en tomannskommisjon, bestående av selg selv og biskopen på Sjælland, Ludvig Harboe, som skulle utvikle ei ny salmebok. De ønsket å modernisere Kingos salmebok, først og fremst ved å renske ut de salmene som ikke hadde den nødvendige *«riktighet, verdighet og styrke»* eller hadde for svak poesi. For å erstatte salmene de ville ta ut av den autoriserte salmeboka, fikk Birgitte Cathrine Boye kongelig pengestøtte for å skrive og oversette salmer.

«En Samling af gamle og nye Psalmer»
------------------------------------

Salmeboka har 438 salmer som er hentet fra disse kildenee:

* 32 fra Thomissøns salmebok
* 101 fra Kingos salmebok
* 144 fra Erik Pontoppidans salmebok
* 161 nye salmer, av disse var 24 fra Tyskland, 133 fra Danmark og 2 fra Norge.

124 av de 133 nye danske salmene i boka er skrevet av Birgitte Cathrine Boye. De to norske er skrevet av Johan Vibe. Boye oversatte også salmer, slik at i alt 146, en tredel av salmene, kan knyttes til henne.

Redaksjon og autorisasjon
-------------------------

Boka er ordnet etter kirkeåret, med utvalgte salmer for hver søndag og ellers salmer for andre kirkelige handlinger. Videre har boka noen morgen- og kveldssalmer og mot slutten hele 38 salmer med Jesu lidelse som tema.

Guldbergs salmebok introduserte noen pietistiske salmer fra Pontoppidans salmebok til bruk i norske menigheter. Ved Niels Schiørrings koralbok til Guldbergs salmebok kom noen nye salmemelodier i bruk.

Salmeboka kom ut første gang i 1778 og ble trykt i nye opplag i årene som fulgte. Den ble autorisert og tatt i bruk i København i 1781 og i byene i 1783, – men så ble den mektige statsminister Guldberg styrtet, og innføring av salmeboka i landsdistriktene ble utsatt. Boka fikk seinere større utbredelse i Norge enn i Danmark, og da Norge fikk sitt eget styre i 1814, ble boka ei av tre autoriserte salmebøker i Norge – ved siden av Kingos salmebok og Evangelisk-christelig Psalmebog.

Kilder
------

* Paul Emil Rynning (1954): *Salmediktingi i Noreg* Det norske Samlaget
* *Kristen sang og musikk* Runa forlag 1962

| * v
* d
* r
**Den norske kirkes Salmebøker**, et utvalg |
| --- |
| Kingos salmebok (Kingo; 1699) **·** Guldbergs salmebok (Harboe og Guldberg; 1778) **·** Landstads kirkesalmebog (Landstad; 1869) **·** Hauges salmebok (Hauge; 1873) **·** Nokre salmar (Blix; 1892) **·** Landstads reviderte (Jensen; 1924) **·** Nynorsk salmebok (Støylen, Hognestad og Hovden; 1925)  **·** Gir’ko-sál’bmagir’ji (1957) **·** Salmer 1973 (1973) **·** Norsk Salmebok (1985) **·** Salmer 1997 (1997)  **·** Norsk salmebok 2013 (2013)  |
| Se også Liste over forfattere i Norsk Salmebok og Salmer 1997 **·** Liste over forfattere i Norsk Salmebok 2013 |
**Alashkert FC** er en fotballklubb fra Jerevan i Armenia. Klubben spiller i den øverste armenske fotballigaen. Alashkert FC ble stiftet i 1990 og spiller sine hjemmekamper på Alashkert Stadium i Jerevan.

Klubben ble opprinnelig startet i byen Martuni i provinsen Gegharkunik. De spilte i den øverste divisjonen i Armenia, men ble etter nedrykk i 1992 trukket fra seriesystemet. Etter et forsøk på gjenopplivning i årene 1998 til 2000 ble klubben lagt ned.

Mot slutten av 2011 ble klubben gjenopplivet av forretningsmannen Bagrat Navoyan fra Martuni.DE gikk i sesongen 2012-2013 inn på nest høyeste nivå, og vant denne og rykket i den følgende sesongen opp til høyeste nivå. I den følgende seongen flyttet laget til Jerevan.

De kvalufiserte seg i sesongen 2015–16 til Europaligaen, hvor de først slo ut det skotske laget St. Johnstone i første kvalifiseringsrunde på bortemålsregelen, og ble slått ut av FK Kairat fra Kasakhstan i andre kvalifiseringsrunde.

Den følgende sesongen vant de den armenske ligaen og kvalifiserte seg til første kvalifiseringsrunde i Mesterligaen 2016/2017.

Europeiske turneringer
----------------------

| Turnering | Spilt | V | U | T | MF | MM | +- |
| --- | --- | --- | --- | --- | --- | --- | --- |
| Mesterligaen | 4 | 1 | 2 | 1 | 4 | 3 | (+1) |
| Europaligaen | 4 | 2 | 0 | 2 | 4 | 6 | (−2) |
|

| Sesong | Turnering | Runde | Motstander | Hjemme | Borte | Til sammen |  |
| --- | --- | --- | --- | --- | --- | --- | --- |
| 2015–16 | Europaligaen | 1Q | Flagget til Skottland St Johnstone | 1–0 | 1–2 | **2–2 (bmr)** |  |
| 2Q | Kairat | 2–1 | 0–3 | **2–4** |  |
| 2016–17 | Mesterligaen | 1Q | Flagget til Andorra Santa Coloma | 3–0 | 0–0 | **3–0** |  |
| 2Q | Flagget til Georgia Dinamo Tbilisi | 1–1 | 0-2 | **1–3** |  |
|

Eksterne lenker
---------------

* Offisiell nettside Arkivert 7. april 2017 hos Wayback Machine.
* Klubbprofil på uefa.com
* Klubbprofil på soccerway.com

| * v
* d
* r
Hajastani Bardzragujn khumb 2023–24 |
| --- |
|  | 
* Alashkert
* Ararat
* Ararat-Armenia
* BKMA
* Noah
* Pyunik
* Shirak
* Urartu
* Van
* West Armenia

 | Armenias flagg |
**Guldmasken** er en teaterpris som ble innstiftet av Stockholms privatteatersjefer i 1987 og som ble delt ut til og med året 2009.

Prisen ble delt ut ved en seremoni i begynnelsen av mars hvert år, men ble ikke delt ut i 1988. Den bestod av en statuett formgitt av kunstneren Hertha Hillfon.Perioden for bidrag som ble regnet med i konkurransen var fra 1. februar foregående år til og med 31. januar samme år.

Vinnere
-------

Flere personer har vunnet flere Guldmasker. Følgende personer mottok Guldmasken mer enn to ganger:

* 4 – Runar Borge
* 4 – Ingemar Wiberg
* 3 – Bengt Peters
* 3 – Brasse Brännström
* 3 – Dan Ekborg
* 3 – Eva Rydberg
* 3 – Inger Pehrsson
* 3 – Jan Malmsjö
* 3 – Lars Amble
* 3 – Marianne Lunderkvist
* 3 – Petra Nielsen
* 3 – Sissela Kyle
* 3 – Suzanne Reuter

Kategorier
----------

Prisen ble delt ut i en rekke kategorier: 

Beste produksjon
2006: *Mamma Mia!* på Cirkus (Stockholm)

Beste regissør
2006: Paul Garrington for *Mamma Mia!*

Beste skuespiller i et dramatisk skuespill
2006: Robert Gustavsson for *Lögn i helvete*, Vasan

Beste skuespillerinne i et dramatisk skuespill
2006: Anita Ekström for *Lögn i helvete*, Vasan

Beste skuespiller i en musical
2006: Peter Jöback *for* Cabaret*, Tyrol*

Beste skuespillerinne i en musical
2006: Gunilla Backman for *Mamma Mia!*, Cirkus

Beste entertainer (i et show/revy)
2006: Christer Sjögren, *Show me Vegas!*, Rondo

Beste mannlige birolle
2006: Linus Wahlgren for *Beauty and the Beast*, Göta Lejon

Beste kvinnelige birolle
2006: Charlott Strandberg for *Mamma Mia!*, Cirkus

Beste kostyme
2006: Mathias Clason for *Beauty and the Beast*, Göta Lejon

Beste scenografi
2006: Mark Thompson for *Mamma Mia!*, Cirkus

Beste koreografi
2006: T.J Rizzo for *Saturday Night Fever*, Oscarsteatern

De private teatrenes ærespris
2006: Gösta Ekman

Juryens spesialpris
2006: Björn Ulvaeus, Benny Andersson, Görel Hanser

Eksterne lenker
---------------

* MusikalNets Guldmaskenregister
**Almanach de Gotha** eller **Gothaisches genealogisches Taschenbuch**, først utgitt som **Gothaischer genealogischer Hofcalender**, vanligvis referert til som **«Gothaen»** (*Der Gotha*), er en adelskalender over europeisk, fortrinnsvis tysk, adel som første gang ble publisert 1763 ved hoffet til hertug Friedrich III av Sachsen-Coburg, og deretter utkom årlig i Tyskland frem til 1944. Gothaen fikk en formidabel betydning for adelskapet på 1800-tallet og første del av 1900-tallet, for ettersom den tyske adelen var meget omfattende var Gothaen nødvendig for å holde oversikt over hvem som tilhørte adelen. Den har sitt navn etter den tyske byen Gotha, hvorfra den utkom.

Fra 1816 ble Gotha-kalenderen utgitt av Justus Perthes. Fra 1825 utkom i tillegg Gothaisches genealogisches Taschenbuch der gräflichen Häuser, fra 1848 Gothaisches genealogisches Taschenbuch der freiherrlichen Häuser, fra 1900 Gothaisches genealogisches Taschenbuch der uradeligen Häuser og fra 1907 Gothaisches genealogisches Taschenbuch der briefadeligen Häuser. Mens de tre første inneholder manntall over størstedelen av de tyske grevelige, friherrelige og uradelige slekter, inneholder den siste kun et mindre antall brevadelige slekter.

Den nåværende Genealogisches Handbuch des Adels (GHdA) regnes som Gothaens efterfølger.

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF
 |

Portal: Tyskland
**Gulbrune alger** er en veldig artsrik delgruppe av de eukaryote organismene.
Gruppens norske navn er litt villedende siden ikke alle arter er alger.
Også oomyceter, slimnett og enkelte heterotrofe organismer regnes ifølge nyere fylogenetisk kunnskap til de gulbrune algene.
De heterokonte flagellatene utgjør størsteparten av de gulbrune algene.
Man antar at det eksisterer minst det hundredobbelte av de så langt kjente artene (dvs. over en million).

Mens de fleste representantene er encellede og mikroskopiske, kan f.eks. brunalgene danne flere meter lange thalli.
Et fellestrekk for alle gulbrune alger er forekomsten av klorofyll-typene **a** og **c**.
Flere delgrupper mangler imidlertid kloroplaster, slik at de tidligere ble klassifisert som encellede dyr.
Nå vet man at denne mangelen er sekundær, dvs. at kloroplastene var til stede i de gulbrune algenes stamart, men ble tapt flere ganger i løpet av gruppens evolusjonære historie.

Enkelte slektskapsanalyser tyder på at Alveolata er søstergruppen til de gulbrune algene.

Referanser
----------

1. ↑  Mora C, Tittensor DP, Adl S, Simpson AGB, Worm B (2011) *How Many Species Are There on Earth and in the Ocean?* PLoS Biol 9(8): e1001127. doi:10.1371/journal.pbio.1001127

Eksterne lenker
---------------

* *Artikkelen er ikke koblet til Wikidata*
Mount Hayes og fjellene øst i Alaska Range.
**Alaska Range** er en 650 kilometer lang fjellkjede i den amerikanske delstaten Alaska. Fjellkjeden strekker seg fra Aleutian Range på Alaskahalvøya i den sørvestlige delen av delstaten, og fortsetter i en bue nesten til grensen av det kanadiske territoriet Yukon i øst. Her avgrenses Alaska Range av fjellkjedesystemet Pacific Coast Ranges.

Alaska Range danner vannskillet mellom nedbør til Beringhavet i nordvest og Alaskabukta i sør. I fjellkjeden finnes det høyeste fjellet i Nord-Amerika, Denali.

Det finnes mange naturreservater i Alaska Range, blant annet Denali nasjonalpark i nordvest, som ble grunnlagt i 1917, samt den 16 308 km² store Lake Clark nasjonalpark i sørvest. Wrangell-St. Elias nasjonalpark, som er en del av UNESCOs verdensarvliste sammen med den kanadiske Kluane nasjonalpark og verneområde, hører stort sett til Saint Elias Mountains (del av Pacific Coast Ranges).

Høyeste fjell
-------------

* Denali (6 190 moh.)
* Mount Foraker (5 304 moh.)
* Mount Hunter (4 442 moh.)
* Mount Hayes (4 216 moh.)
* Mount Silverthrone (4 029 moh.)
* Mount Moffit (3 970 moh.)
* Mount Deborah (3 761 moh.)
* Mount Huntington (3 730 moh.)
* Mount Brooks (3 624 moh.)
* Mount Russell (3 557 moh.)

Referanser
----------

1. ↑  Alaska Range *Peakbagger.com*

Eksterne lenker
---------------

* (en) Alaska Range – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Britannica **·** Nationalencyklopedin **·** VIAF **·** GND **·** LCCN **·** GeoNames **·** GNIS
 |
**Gulbrunt engfly** (*Apamea sublustris*) er en sommerfugl som tilhører familien nattfly (Noctuidae). Den finnes på Østlandet, langs kysten til Vest-Agder og i Sogn og Fjordane i Norge.

Utseende
--------

Et middelsstort (vingespenn 41 – 45 mm), kraftig, lyst gulbrunt nattfly. Den kan kjennes fra beslektede arter på forvingenes varmt gulbrune farge, ofte med et litt rødlig skjær. Forvingen er gulbrun med få tydelige tegninger. Nyre- og ringmerker er utydelige. Litt bak midten er det en liten, brun, vinklet strek (tappmerket). Vingens tverrlinjer (mellomlinjer og bølgelinje) er lyse og tannete, men ofte nesten usynlige. Ytterkanten har to store, brune, trekantede flekker. Bakvingen er gulgrå.

Levevis
-------

Gulbrunt engfly finnes på tørre, åpne steder som tørrbakker og tørre strandenger. Larvene utvikler seg fra september til mai på røttene av ulike grasarter (Poaceae). De voksne sommerfuglene flyr om natten i juni – juli.

Utbredelse
----------

Arten er utbredt i Europa østover til det sørvestlige Russland, og i Lilleasia. I Norge er den relativt vanlig på Østlandet nord til Vågå og på Sørlandet, den finnes dessuten i Lærdal i indre Sogn.

Kilder
------

* Norges sommerfugler – Gulbrunt engfly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Apamea sublustris* på UK moths:

Eksterne lenker
---------------

* (en) *gulbrunt engfly* i Encyclopedia of Life Rediger på Wikidata

* (en) *gulbrunt engfly* i Global Biodiversity Information Facility Rediger på Wikidata

* (no) *gulbrunt engfly* hos Artsdatabanken Rediger på Wikidata

* (sv) *gulbrunt engfly* hos Dyntaxa Rediger på Wikidata

* (en) *gulbrunt engfly* hos Fauna Europaea Rediger på Wikidata

* (en) *gulbrunt engfly* hos NCBI Rediger på Wikidata

* (en) *Kategori:Apamea sublustris* – bilder, video eller lyd på Wikimedia Commons Rediger på Wikidata
**João Bosco Papaléo Paes** (født 27. august 1952 i Belém i delstaten Pará i Brasil, død 25. juni 2020 i Macapá i delstaten Amapá), bedre kjent som **Papaléo Paes**, var en brasiliansk politiker og lege fra delstaten Pará som representerte Amapá på nasjonalt plan.

Karriere
--------

Før han gikk inn i politikken ble Paes utdannet til lege ved Universidade Federal do Pará i Belém. Han spesialiserte seg i kardiologi i Rio de Janeiro.

Han arbeidet på Hospital Geral de Macapá på ledernivå, og i 1992 ble han utnevnt til Amapás helseminister.

I 1992 ble han valgt til borgermester i Macapá, et verv han hadde fra 1993 til 1996. Da han stilte til valg til det samme vervet i 2000, tapte han.

I 2002 ble han valgt til senator for Amapá. Han innehadde vervet fra 2003 til 2011. I 2006 prøvde han forgjeves å bli valgt til Amapás guvernør. Han ble valgt til Amapás viseguvernør i 2014 og innehadde posten fra 2015 til 2018.

Paes var gift med Josélia Martins Papaléo Paes og hadde to døtre.

Den 25. juni 2020 døde han i Macapá, 67 år gammel, av covid-19.

Referanser
----------

1. ↑   g1.globo.com, besøkt 28. juni 2020[Hentet fra Wikidata]
2. ↑  «Papaléo Paes: Dados Pessoais». *Brasils senat*. Besøkt 27. juni 2020.
3. 1 2 3 4 5 6  «Senadores lamentam morte do ex-senador Papaléo Paes». *Brazilian Senate*. Besøkt 27. juni 2020.
4. 1 2 3 4  «Papaléo Paes, ex-vice-governador e ex-senador do Amapá, morre aos 67 anos». *G1*. Besøkt 27. juni 2020.
5. ↑  «João Henrique, do PSB, vence eleição em Macapá por 315 votos». *Folha de S.Paulo*. Besøkt 27. juni 2020.
6. ↑  «Apuração - Amapá - Governador (1º turno)». *Folha de S.Paulo*. Besøkt 27. juni 2020.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Alaska Airlines** er et amerikansk flyselskap med opprinnelser, som navnet tilsier, i Alaska. 

Selskapet ble opprettet i 1932 av Mac McGee som startet en rute mellom Anchorage og Bristol Bay. Etter flere fusjoner og navneendringer fikk selskapet sitt nåværende navn i 1944. I 1981 ble datterselskapet Horizon Air opprettet for å fly til mindre destinasjoner i Washington, Oregon, Idaho og Montana.

Alaska Airlines har fått gode karakterer fra tidsskrifter som Travel+Leisure og Condé Nast Traveler på grunn av gode tjenester. 31. januar 2000 fikk imidlertid selskapets renommé en knekk da et MD-80 fly som fløy Alaska Airlines rute 261 på vei fra Puerto Vallarta til San Francisco styrtet i havet nær Los Angeles med tap av 88 menneskeliv. Årsaken var sviktende vedlikeholdsrutiner av en justeringsskrue som førte til en fatal feil i stabilisatoren i halepartiet. Ulykken førte til en kraftig skjerping av vedlikeholdet av flyene.

Flåten til Alaska Airlines består for det meste av Boeing 737.

* 5 Boeing 737-200
* 40 Boeing 737-400
	+ 38 i full passasjerutgave
	+ 1 i fraktutgave
	+ 1 i kombiutgave
* 22 Boeing 737-700
* 10 Boeing 737-800
* 12 Boeing 737-900

Selskapet har stadig et omfattende rutenettverk i Alaska og lufthavnen i Anchorage er en viktig base. En stor del av trafikken er imidlertid andre steder i landet, mest på vestkysten i USA. Andre hovedflyplasser er i Seattle og Portland og Los Angeles. Rutenettverket har også transkontinentale ruter til byer på østkysten.

#### Oppkjøp av Virgin America

Alaska Air Group kunngjorde i mars 2017 at de vil kjøpe opp Virgin America og ta over operasjonen og flyene til Virgin America.

Referanser
----------

1. ↑  America, Virgin. «Alaska Air Group to Acquire Virgin America, Creating West Coast’s Premier Carrier». *Virgin America* **(engelsk)**. Besøkt 13. mai 2017.

Eksterne lenker
---------------

* (en) Offisielt nettsted Rediger på Wikidata

* (en) Alaska Airlines – kategori av bilder, video eller lyd på Commons Rediger på Wikidata

* (en) Alaska Airlines – galleri av bilder, video eller lyd på Commons Rediger på Wikidata
* Aviation-safety.net side om rute 261-ulykken

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI
 |
**Alma Redemptoris Mater** er en katolsk bønn om jomfru Marias forbønn. Bønnen er en av fire Maria-antifoner; de andre er Ave Regina Caelorum, Regina Caeli og Salve Regina.

Antifonen tilskrives Hermann av Reichenau (1013-1054).

Norsk tekst
-----------

Frelserens moder, du milde, som er og alltid skal være
himmelens herlige port og havets lysende stjerne,
oppreis ditt folk når det faller, fra svakhet hjelp oss til seier!
Du som til skapningens undring i tiden fødte din Skaper,
reneste Jomfru du var og forblev,
mens dette under deg skjedde,
slik det ble sagt av englemunn.
Hellige Jomfru og Moder, be for oss syndere. Amen.

Latinsk tekst
-------------

Alma Redemptoris Mater, quae pervia caeli
  porta manes, et stella maris, succurre cadenti,
surgere qui curat, populo: tu quae genuisti,
  natura mirante, tuum sanctum Genitorem,
Virgo prius ac posterius, Gabrielis ab ore
  sumens illud Ave, peccatorum miserere.

Referanser
----------

1. 1 2  *Bønnebok for den katolske kirke*. Oslo: St. Olav Forlag 1990. ISBN 82-7024-060-5
***Bembidion maritimum*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion maritimum* finnes i to områder i Europa, ett i sørvest og ett i nordøst. Den er ikke registrert fra Norge.

Utseende
--------

*Bembidion maritimum* er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *Bembidion* er like hverandre og er vanskelige å artsbestemme.

Levevis
-------

*Bembidion maritimum* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Database Carabidae of the World *Bembidion maritimum* (søkedato: 9. november 2008)
4. ↑  Fauna Europaea *Ocydromus maritimus* (søkedato: 9. november 2008)

Eksterne lenker
---------------

* (en) *Bembidion maritimum* – oversikt og omtale av artene i WORMS-databasen Rediger på Wikidata

* (en) *Bembidion maritimum* i Global Biodiversity Information Facility Rediger på Wikidata

* (no) *Bembidion maritimum* hos Artsdatabanken Rediger på Wikidata

* (sv) *Bembidion maritimum* hos Dyntaxa Rediger på Wikidata

* (en) *Bembidion maritimum* hos NCBI Rediger på Wikidata

* *Bembidion maritimum* – detaljert informasjon på Wikispecies Rediger på Wikidata
* *Bembidion maritimum* (Database Carabidae of the World) – engelskspråklig
* *Ocydromus maritimus* (Fauna Europaea) - engelskspråklig
* Norsk entomologisk forening
Flere forskjellige typer tequila
Kartet viser agave- og tequilaproduksjon i Mexico. Mørk grønn viser produksjon av tequila, mens lysegrønn viser produksjon av agave.
Ovn lastet med agave
Agaveplanter
**Tequila** er en form for brennevin som blir produsert i områdene rundt Tequila i delstaten Jalisco i Mexico. Tequila blir produsert fra agaveplanten. De fleste typer tequila inneholder fra 35 % til 55 % alkohol. Noe som skiller tequila fra annen agavebrennevin som mezcal er at den er produsert av minimum 51 % blå agave samt at den kun er produsert i delstatene Jalisco, Guanajuato, Michoacán, Tamaulipas eller Nayarit i Mexico.

Historie
--------

Tequila ble først produsert på 1500-tallet. Aztekerne hadde allerede laget pulque fra agaveplanten lenge før de spanske Conquistadorene kom til Mexico. Den type tequila som man kjenner til i dag, kom først i produksjon tidlig på 1800-tallet i Guadalajara. Det er først de senere tiår at etterspørselen etter tequila har økt internasjonalt. Selv om man i Norge kun får tak i noen få merker av tequila (med veldig varierende kvalitet), så finnes det over 600 forskjellige merker av tequila på markedet i Mexico.

Tequilatyper
------------

Det finnes to typer tequila, *premium* og *mixto*. Den ene typen består av 100 % blå agave, og den andre består av 51 % blå agave.
Den reneste typen tequila man får er produsert av 100 % blå agave. Tequila som ikke består av 100 % blå agave, må bestå av 51 % blå agave, og kalles for *mixto*. *Mixto* består av i tillegg til blå agave, også av vanlig rørsukker eller fra mais, og den benyttes som navnet tilsier, i drinker. Premium Tequila, som består av 100 % blå agave, drikkes som oftest rent eller sammen med lime og salt.

Tequilakategorier
-----------------

Tequila deles normalt inn i 3 hovedkategorier:

* **blanco** (hvit) – tequila som ikke er lagret.
* **reposado** (rolig eller *uthvilt*) – tequila som er lagret minimum 2 måneder på eikefat.
* **añejo** (moden) – tequila som er lagret minimum 1 år på eikefat.

*Reposado* har en gyllen farge og *añejo* kan være en god del mørkere.
I tillegg til de 3 hovedkategoriene blir det i enkelte tilfeller også benyttet 2 ekstra kategorier:

* **joven** («ung») eller **oro** («gull») Ulagret «blanco» tequila som er blandet med reposado eller añejo tequila, ofte fremstilt med en karamellfarge.
* **extra añejo** («ekstra moden») – lagret i minimum 3 år på eikefat.

Se også
-------

* Liste over tequilamerker

Eksterne lenker
---------------

* Tequilas.info Arkivert 13. juli 2021 hos Wayback Machine. – Informasjon om tequila

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** TasteAtlas
 |
***Bembidion bipunctatum*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion bipunctatum* finnes i nesten hele Europa, østover til Kirgisistan og Tyrkia i Asia. Den finnes i Marokko i Nord-Afrika, og er også registrert fra Norge.

Utseende
--------

*Bembidion bipunctatum* er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *Bembidion* er like hverandre og er vanskelige å artsbestemme.

Levevis
-------

*Bembidion bipunctatum* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Database Carabidae of the World Søk: Filter by country / Norway Arkivert 25. oktober 2008 hos Wayback Machine. (søkedato: 2. november 2008)

Eksterne lenker
---------------

* (en) *Bembidion bipunctatum* i Encyclopedia of Life Rediger på Wikidata

* (en) *Bembidion bipunctatum* i Global Biodiversity Information Facility Rediger på Wikidata

* (no) *Bembidion bipunctatum* hos Artsdatabanken Rediger på Wikidata

* (sv) *Bembidion bipunctatum* hos Dyntaxa Rediger på Wikidata

* (en) *Bembidion bipunctatum* hos Fossilworks Rediger på Wikidata

* (en) *Bembidion bipunctatum* hos NCBI Rediger på Wikidata

* (en) *Kategori:Bembidion bipunctatum* – bilder, video eller lyd på Wikimedia Commons Rediger på Wikidata

* *Bembidion bipunctatum* – detaljert informasjon på Wikispecies Rediger på Wikidata
* *Bembidion bipunctatum* (Ground Beetles of Ireland) - engelskspråklig
* *Bembidion bipunctatum* (Database Carabidae of the World) – engelskspråklig
* *Bembidion bipunctatum* (Fauna Europaea) - engelskspråklig
* Norsk entomologisk forening
**Almegulfly** (*Xanthia gilvago*) er en sommerfugl som tilhører familien nattfly (Noctuidae). Den er sjelden og truet i Norge.

Utseende
--------

Et middelsstort (vingespenn 34 – 38 mm), kraftig, brungult eller rødgult nattfly. Forkroppen er brungul, bakkroppen blekgul. **Forvingen** er mer avrundet enn hos de andre norske *Xanthia-*artene, brunaktig eller rødaktig gul med gråaktige tegninger. Av og til dominerer den grå fargen. Nyre- og ringmerkene er vanligvis tydelige. **Bakvingen** er hvit, gråaktig langs innerkanten.

Levevis
-------

Arten forekommer i løvskog, hager og parker der det vokser alm (*Ulmus glabra*), som er larvenes næringsplante. Larvene utvikler seg i april – juni, først på blomsterknoppene, siden på fruktene og til slutt på bladene til almen. Arten overvintrer som egg, og de voksne sommerfuglene flyr om natten i september – oktober. Almegulflyet er listet som sårbar (V) på Norsk rødliste for arter, arten antas først og fremst å være truet av almesyken som utrydder almetrærne i store områder.

Utbredelse
----------

Den forekommer i Nord-Afrika, i Europa bortsett fra lengst i nord, og i Asia øst til Irak og Altajfjellene. I Norge er den bare funnet langs kysten fra Oslo til Kristiansand, de beste bestandene synes å være i byparker i Oslo.

Kilder
------

* Norges sommerfugler – Almegulfly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Xanthia gilvago* på UK moths:

Eksterne lenker
---------------

* (en) *almegulfly* i Encyclopedia of Life Rediger på Wikidata

* (en) *almegulfly* i Global Biodiversity Information Facility Rediger på Wikidata

* (no) *almegulfly* hos Artsdatabanken Rediger på Wikidata

* (sv) *almegulfly* hos Dyntaxa Rediger på Wikidata

* (en) *almegulfly* hos Fauna Europaea Rediger på Wikidata

* (en) *almegulfly* hos NCBI Rediger på Wikidata

* (en) *Kategori:Xanthia gilvago* – bilder, video eller lyd på Wikimedia Commons Rediger på Wikidata

* *Xanthia gilvago* – detaljert informasjon på Wikispecies Rediger på Wikidata
***Bembidion hyperboraeorum*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion hyperboraeorum* finnes nord i Europa, østover i Asia og i Nord-Amerika. Den er også registrert fra Norge.

Utseende
--------

*Bembidion hyperboraeorum* er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *Bembidion* er like hverandre og er vanskelige å artsbestemme.

Levevis
-------

*Bembidion hyperboraeorum* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Database Carabidae of the World Søk: Filter by country / Norway Arkivert 25. oktober 2008 hos Wayback Machine. (søkedato: 2. november 2008)

Eksterne lenker
---------------

* (en) *Bembidion hyperboraeorum* i Encyclopedia of Life Rediger på Wikidata

* (en) *Bembidion hyperboraeorum* i Global Biodiversity Information Facility Rediger på Wikidata

* (no) *Bembidion hyperboraeorum* hos Artsdatabanken Rediger på Wikidata

* (sv) *Bembidion hyperboraeorum* hos Dyntaxa Rediger på Wikidata

* (en) *Bembidion hyperboraeorum* hos Fauna Europaea Rediger på Wikidata

* (en) *Bembidion hyperboraeorum* hos ITIS Rediger på Wikidata

* (en) *Bembidion hyperboraeorum* hos NCBI Rediger på Wikidata

* *Bembidion hyperboraeorum* – detaljert informasjon på Wikispecies Rediger på Wikidata
* *Bembidion hyperboraeorum* (Database Carabidae of the World) – engelskspråklig
* *Bembidion hyperboraeorum* (Fauna Europaea) - engelskspråklig
* Norsk entomologisk forening